Rămas liber după despărțirea de FC Voluntari, portarul a făcut anunțul în cadrul unei emisiuni televizate.

"E momentul să mă retrag. Iau cu mine toate amintirile frumoase pe care le-am strâns la toate echipele pentru care am evoluat", a declarat Mircea Bornescu, la TV Digi Sport.

Juventus București, Apulum Alba Iulia, Extensiv Craiova, Universitatea Craiova, Rapid București, Petrolul Ploiești, U Cluj și FC Voluntari sunt echipele pentru care a evoluat Bornescu de-a lungul carierei.

Goalkeeper-ul are și două selecții în naționala României.